Die jongste opdatering was nog skaars by die wielhuis se deur uit, toe die nuus breek dat "Harrier" besig is om water te maak. Afgeneem hieronder op Saterdagoggend 2 Junie 2018 in Sandy Point lê die "Harrier" se agterstewe diep in die water nadat 'n lekasie in die enjinkamer ontstaan het. Aai tog, daardie Doosan het nog nie eers baie seemyle op die klok nie, en nou staan die enjin onder seewater. Aan die ander kant, het Trawler Heritage al hoeveel keer by hierdie skuit gekom dan skreeu die bilge alarm...en dan is daar nie 'n mens in sig om aandag aan die probleem daaronder te gee nie. Dis seker soos die gesegde sê....wat jy saai, sal jy maai!